Hotărârea Tribunalului din 6 iunie 2019 – BEI/Siria
(Cauza T-589/17)1
(„Clauză compromisorie – Acordul de împrumut «Aleppo – Tall Kojak Road Project» nr. 60136 – Neexecutarea acordului – Rambursarea sumelor plătite în avans – Dobânzi de întârziere – Judecare în lipsă”)
Limba de procedură: engleza
Părțile
Reclamantă: Banca Europeană de Investiții (reprezentanți: inițial P. Chamberlain, T. Gilliams, F. Oxangoiti Briones și J. Shirran, ulterior F. Oxangoiti Briones, J. Klein și J. Shirran, agenți, asistați de D. Arts, avocat, și de T. Cusworth, solicitor)
Pârâtă: Republica Arabă Siriană
Obiectul
Cerere întemeiată pe articolul 272 TFUE prin care se urmărește obligarea Republicii Arabe Siriene să ramburseze sumele datorate în cadrul Acordului de împrumut „Aleppo – Tall Kojak Road Project” nr. 60136, majorate cu dobânzi de întârziere
Dispozitivul
Obligă Republica Arabă Siriană să ramburseze Băncii Europene de Investiții (BEI), suma de 820 451,25 euro.
Suma menționată este purtătoare de dobânzi de întârziere, aferente cuantumurilor principale, la o rată anuală de 3,5 %, de la 25 august 2017 până la data plății.
Respinge în rest acțiunea.
Obligă Republica Arabă Siriană la plata cheltuielilor de judecată.
____________
1     JO C 369, 30.10.2017.